钦定古今图书集成/历象汇编/庶征典/第144卷 > 张子正蒙 > 《动物篇》
## 钦定古今图书集成/历象汇编/庶征典/第144卷 > 张子正蒙 > 《动物篇》

《寤》，形开而志交诸外也；梦，形闭而气专乎内也。寤所
以知新于耳目，梦所以缘旧于习心。《医》谓饥梦取，饱
梦与，凡寤梦所感，专语气于五藏之变，容有取焉尔。

〈集释〉“五脏之变，肺虚梦金，心盛梦火之类。”寤则知新事于见闻，梦多想旧事于所习，此亦阴阳相感之一端也。〈补注〉人动则魄交于魂则寤，寤则阳在外，阴在内，知新于耳目知之，分明如火日之外影也。静则魂交于魄则寐，寐则阴在外，阳在内，缘旧于习心知之，疑似如水月之内光也。〈集解〉夜之所梦，昼之所为也。故曰：“缘旧于习心。”五藏如肾虚则梦扬，实则梦沉，心火盛则梦焚之类，皆五藏之变也。《列子》曰：“神遇为梦，形接为事。”